RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI

în intervalul 06.09.2022, ora 08.00 – 07.09.2022, ora 08.00

*I. SITUAŢIA HIDROMETEOROLOGICĂ*

1. Situaţia şi prognoza hidro pe râurile interioare şi Dunăre din 07.09.2022, ora 07.00

RÂURI

Debitele au fost în general în scădere, exceptând cursurile inferioare ale Mureșului și Siretului, unde au fost în creștere prin propagare și râurile din bazinele hidrografice Crasna, Barcău, Bârlad, bazinele superioare ale Timișului, Bârzavei, Carașului, Nerei, cursul mijlociu și inferior al Prutului și afluenții acestuia și râurile din Dobrogea, unde au fost relativ staționare.

Debitele se situează la valori în jurul și peste normalele lunare, exceptând râurile din bazinele Vișeu, Iza, Tur, Crasna, Barcău, Bega, Timiș, Caraș, Nera, Cerna, Vedea, Neajlov, bazinul superior și mijlociu al Someșului, cursurile Siretului, Buzăului, Râmnicului Sărat, Putnei, Prutului, cursul inferior al Ialomiței, afluenții Mureșului inferior şi râurile din Dobrogea, unde se situează la valori cuprinse între 30 – 80% din normalele lunare și mai mici (sub 30% din mediile multianuale lunare) pe râurile din bazinul Bârladului și pe afluenții Prutului.

Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi în general în scădere, exceptând cursurile inferioare ale Mureșului și Siretului, unde vor fi în creștere prin propagare și râurile din bazinele hidrografice Crasna, Barcău, Bârlad, Bârzava, Caraș, Nera, bazinele superioare ale Someșului Mic, Crișurilor, Arieșului, Timișului, cursul mijlociu și inferior al Prutului și afluenții acestuia și râurile din Dobrogea, unde vor fi relativ staționare.

Sunt posibile creșteri izolate de niveluri și debite pe unele râuri mici din nord-vestul, centrul țării și zonele de deal și munte, datorită precipitațiilor sub formă de aversă prognozate.

Nivelurile pe râuri la stațiile hidrometrice se vor situa sub COTELE DE ATENȚIE.

DUNĂRE

Debitul la intrarea în ţară (secţiunea Baziaş) în intervalul 06-07.09.2022 a fost în scădere, având valoarea de 2400 m3/s, sub media multianuală a lunii septembrie (3800 m3/s).

În aval de Porţile de Fier debitele au fost în scădere pe sectorul Grui-Turnu Măgurele, în creștere pe sectorul Zimnicea-Cernavodă și relativ staționare pe sectorul Hârșova-Tulcea.

Debitul la intrarea în ţară (secţiunea Baziaş) va fi în ușoară scădere (2350 m3/s).

În aval de Porțile de Fier debitele vor fi în scădere pe sectorul Gruia-Giurgiu, în

creştere pe sectorul Oltenița-Isaccea și staționare la Tulcea.

2. Situaţia meteorologică în intervalul 06.09.2022, ora 08.00 –07.09.2022, ora 06.00

În ţară valorile termice diurne, local uşor mai ridicate decât în ziua anterioară, s-au situat în jurul celor specifice pentru prima decadă a lunii septembrie în majoritatea regiunilor, iar în partea de vest a ţării au caracterizat o vreme mai caldă decât normal. Cerul a fost variabil, local cu înnorări temporare şi pe arii restrânse averse slabe, la începutul zilei în sudul teritoriului, iar din orele după-amiezii în special în zonele montane şi submontane, în centru, apoi şi în vest, nord-vest și extremitatea de sud-est. Vântul a suflat slab și moderat. Temperaturile maxime s-au încadrat între 19 grade la Suceava, Rădăuţi, Darabani, Joseni, Polovragi şi Câmpulung și 29 de grade la Sânnicolau Mare şi Banloc, iar la ora 06 valorile termice erau cuprinse între 5 grade la Miercurea Ciuc și 20 de grade la Moldova Nouă. În orele dimineţii şi spre sfârşitul intervalului, în zonele depresionare izolat s-a semnalat ceață.

Observație: în intervalul de diagnoză au fost în vigoare 2 atenționări meteorologice cod galben privind fenomene meteorologice periculoase imediate emise de către SRPV Sibiu.

La Bucureşti vremea a fost în general frumoasă, iar valorile termice au fost apropiate de cele specifice la începutul lunii septembrie. Cerul a fost variabil, cu înnorări în primele ore ale intervalului, când în unele cartiere a mai plouat slab. Vântul a suflat slab până la moderat. Temperatura maximă a fost de 25 de grade la Afumați şi Băneasa și 26 de grade la Filaret, iar la ora 06 se înregistrau 10 grade în Băneasa și 13 grade la Afumaţi şi Filaret.

3. Prognoza meteorologică în intervalul 07.09.2022, ora 08.00–08.09.2022, ora 8.00

În ţară vremea se va încălzi, astfel că, în cea mai mare parte a teritoriului, valorile termice se vor situa în jurul mediilor multianuale. Cerul va fi variabil, temporar cu înnorări în special ziua în zonele montane și submontane, în nord-vest, în centru și în extremitatea de sud-est, unde pe arii restrânse se vor semnala ploi de scurtă durată. Vântul va sufla slab și moderat, trecător cu unele intensificări în sudul Banatului. Temperaturile maxime se vor încadra între 19 și 29 de grade, iar cele minime vor fi cuprinse între 7 şi 18 grade. Dimineața și noaptea, îndeosebi în depresiunile intramontane, izolat se va semnala ceață.

La Bucureşti vremea va fi în general frumoasă și se va încălzi ușor. Cerul va fi variabil, trecător cu unele înnorări mai ales după-amiaza, iar vântul va sufla slab până la moderat. Temperatura maximă va fi de 26...27 de grade, iar cea minimă de 13...14 grade, ușor mai scăzută în zona periurbană.

*II. CALITATEA APELOR*

Nu au fost semnalate evenimente deosebite.

*III. CALITATEA MEDIULUI*

1. În domeniul aerului

Agenţia Naţională pentru Protecţia Mediului informează că din rezultatele analizelor efectuate în data de 05.09.2022 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

1. În domeniul solului şi vegetaţiei

Nu au fost semnalate evenimente deosebite.

3. În domeniul supravegherii radioactivităţii mediului

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

4. În municipiul Bucureşti

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

Direcția Comunicare